Marsel Efroimski. Marsel Efroimski (1995-yil 13-fevralda tugʻilgan) — isroillik shaxmatchi. U 2021-yilda FIDE tomonidan Xalqaro shaxmat ustasi (IM) va ayol grossmeyster unvonlari bilan taqdirlangan. U hozirda isroillik ayol shaxmatchilar orasida, xalqaro reytingi yuqori boʻlgan shaxmatchilardan biridir. Faoliyati. U shaxmat bilan ilk marta Kfar Saba sharida bobosi orqali tanishgan. Oʻsha paytdan beri Efroimski shaxmat bilan muntazam shugʻulanib keladi. U 2007-yildan beri xalqaro shaxmat musobaqalarida qatnashib keladi. Uning ota-onasi sobiq Sovet Ittifoqidan Isroilga koʻchib kelgan. Efroimski ikki marta, 2007-yilda Kemer shahrida 12 yoshgacha boʻlgan qizlar oʻrtasidagi jahon chempionati va 2009-yilda Antaliyada 14 yoshgacha boʻlgan qizlar oʻrtasidagi jahon chempionatida gʻolib chiqdi, shuningdek, Fermo shahridagi 14 yoshgacha boʻlgan qizlar toifasidagi shaxmat boʻyicha Yevropa yoshlar chempionatida gʻolib chiqdi. 2011-yil Albena shahrida oʻtkazilgan 16 yoshgacha boʻlgan qizlar oʻrtasida oʻtkazilgan shaxmat boʻyicha Yevropa chempionatida Efroimski 9 ochkodan 7 ochkoni toʻpladi va yakunda toʻrt nafar oʻyinchi bilan birinchi oʻrinni egalladi. Oʻshanda unga tay-breyklarda uchinchi uchinchi oʻrin berildi, shunday qilib turnirda katta gʻalabaga erishdi. U 2008-yilda Drezdenda, 2010-yilda Xanti-Mansiyskda, 2012-yilda Istanbulda, 2016-yil Bokuda, 2018-yil Batumida oʻtkazilgan shaxmat olimpiadalarida Isroil terma jamoasi sharafini himoya qilgan. U 2008-yilda Ayollar FIDE ustasi, 2011-yilda Ayollar xalqaro shaxmat ustasi, 2016-yilda esa ayol grossmeyster (WGM) unvonlariga sazovor boʻlgan.